U neobičnom narušavanju javnog reda i mira dvojica muškaraca su kamenjem gađali kupačicu jer im je – tjerala ribu!

U Maloj Lamjani u Kalima, 50-godišnjak i 65-godišnjak su pecali, a ispred njih se kupala 62-godišnja austrijska državljanka. Najprije su malo vikali, a onda su je počeli gađati kamenjem, ali na sreću nisu je pogodili.

Nije poznato jesu li nakon toga imali više sreće s ribom, ali su obojica dobili prekršajne prijave.